2018ko Munduko Futbol Txapelketa

2018ko Munduko Futbol Txapelketa () 2018ko ekainaren 14tik uztailaren 15era Errusiako hainbat hiritan ospatu zen nazioarteko futbol txapelketa izan zen. 21. Munduko Futbol Txapelketa izan zen.

Alemanian ospatu zen 2006ko Munduko Futbol Txapelketaren ondoren Europan egin zen lehenengo txapelketa izan zen, lehenengoa Europako Ekialdean jokatzen zena eta hamaikagarrena historian Europan. Estadio guztiak Errusia Europarrean izan ziren, bidaiak errazteko asmoz. Historian egin zen futbol txapelketarik garestiena izan zen, 11.800 eta 14.000 milioi estatubatuar dolar artean, Brasilen ospatu zen 2014ko Munduko Futbol Txapelketa baino garestiago.

32 futbol selekziok hartu zuten parte, horietatik 31 sailkapen txapelketen bidez eta Errusiako futbol selekzio nazionala zuzenean, antolatzaile gisa. 32 talde horietatik 20k aurreko munduko txapelketan jokatu zuten, tartean irabazlea izan zen Alemania. Islandia eta Panamak lehen aldiz jokatu zuten munduko txapelketa bat. 64 partida jokatu ziren hamaika hiriko 12 leku ezberdinetan. Finala uztailaren 15ean jokatu zen Moskuko Luzhniki estadioan, Frantzia eta Kroazia artean. Frantziak irabazi zuen txapelketa, bigarren aldiz 1998an lortutakoarekin batera. Laugarren aldiz jarraian irabazi zuen talde europar batek, Italiak 2006an, Espainiak 2010ean eta Alemaniak 2014an irabazi ostean.

Munduko Futbol Txapelketaren irabazlea 2021eko FIFA Konfederazio Koparako sailkatu zen zuzenean. Txapelketa hasi aurretik Brasil, Frantzia, Alemania eta Espainia ziren irabazteko faboritoak.

Egoitzaren aukeraketa 

2018 eta 2022ko Munduko Futbol Txapelketarako aukeraketa prozesua 2009ko urtarrilean itxi zen, eta elkarte nazionalek otsailaren 2ra arte izan zuten epea aurkezteko. Hasiera batean, bederatzi herrialdek aurkeztu zuten egoitza izateko proposamena, baina Mexiko lehenengo aukeraketatik irten zen, eta Indonesia ere kaleratu zuten, ez baitzuen aurkeztu gutunik bere proposamena babesteko. Aukeraketa prozesuan, UEFAko kide ez ziren hiru herrialdeek (Australia, Japonia eta Ameriketako Estatu Batuak) prozesua utzi zuten, eta 2022rako aukeraketan UEFAko herrialdeak kanporatu zituzten. Beraz, 2018ko Txapelketarako lau proposamen aurkeztu ziren, azkenean, horietatik bi herrialde bateratuak: Ingalaterra, Errusia, Herbehereak/Belgika eta Portugal/Espainia.

FIFAko Batzorde Exekutiboko hogeita bi kideek 2010eko abenduaren 2an bozketa egin zuten Zurichen. Errusiak irabazi zuen bigarren botazio errondan. Portugal/Espainia proposamena izan zen bigarrena, eta Belgika/Herbehereak hirugarrena. Ingalaterra kanpoan geratu zen lehen bozketan.

Emaitzak honakoak izan diren:

Talde parte-hartzaileak 
Lehen aldiz Munduko Futbol Txapelketaren historian parte-har zezaketen herrialde guztiek (FIFAko 209 kideak automatikoki sailkatua zegoen Errusia ezik) sailkapen txapelketan parte hartu zuten. Zimbabwe eta Indonesia jolasten hasi aurretik kanporatu zituzten, eta Gibraltar eta Kosovo, 2006ko maiatzaren 13an FIFAn sartu zirenak, Europako sailkapen txapelketan parte hartu zuten. Munduko Txapelketako sailkatuen kopurua konfederazio kontinentalen esku utzi ziren, 2014ko txapelketako kopuru berberean. Sailkapen lehen partida Timor Lesteko Dili hirian jokatu zen 2015ko martxoaren 12an, Asiako Futbol Konfederazioaren partetik. Lehen taldekatzea San Petersburgoko Strelnan egin zen, 2015eko uztailaren 25ean.

32 talde sailkatu ziren txapelketarako, horietatik 20k 2014ko Txapelketan parte hartu zuten. Panama eta Islandia lehen aldiz sailkatu ziren, eta azken hau izan da inoiz sailkatutako herrialderik txikiena biztanleria kontuan hartuz gero.
 Egipto berriro sailkatu zen , 28 urte kanpoan egon eta gero; Marokok lehen aldiz parte hartu zuen 1998tik; Peruk ez zuen parte hartu 1982tik; Senegalek bigarren aldiz parte hartzea lortu zuen, 2002an final-laurdenetara iritsi eta gero. Lehen aldia da hiru herrialde nordiko (Danimarka, Islandia eta Suedia) eta lau herrialde arabiar (Egipto, Maroko, Saudi Arabia eta Tunisia) sailkatu direla.

Sailkatu ez diren herrialde garrantzitsuen artean daude Italia, lau aldiz txapelduna eta hiru final jokatu dituen Herbehereak. 2017ko Afrikako Kopa irabazi zuen Kamerun, 2017ko Konfederazio Kopako finalista eta bi Ameriketako Kopa irabazi dituen Txile, 2016ko OFC Nazioen Kopa irabazi zuen Zeelanda Berriak eta 2017ko CONCACAF Urrezko Kopa irabazi zuen Ameriketako Estatu Batuak ere ez ziren sailkatu. Ghana eta Boli Kosta ere ez ziren sailkatu.

Honakoak dira sailkatutako herrialdeak (parentesi artean euren sailkapena FIFAren arabera):

Egoitzak eta estadioak

Txapelketa

Lehen fasea

A multzoa

B multzoa

C multzoa

D multzoa

E multzoa

F multzoa

G multzoa

H multzoa

Azken fasea

Final zortzirenak

Final laurdenak

Finalerdiak

Hirugarren posturako partida

Finala 

Txapelduna:

(bigarren aldiz)

Estatistikak

Goleatzaileak 
6 gol
  Harry Kane

4 gol
  Romelu Lukaku
  Antoine Griezmann
  Kylian Mbappé
  Cristiano Ronaldo
  Denis Cheryshev

3 gol
  Eden Hazard
  Yerri Mina
  Mario Mandžukić
  Ivan Perišić
  Artem Dzyuba
  Diego Costa
  Edinson Cavani

2 gol
  Sergio Agüero
  Mile Jedinak
  Philippe Coutinho
  Neymar
  Luka Modrić
  Mohamed Salah
  John Stones
  Takashi Inui
  Ahmed Musa
  Son Heung-min
  Andreas Granqvist
  Wahbi Khazri
  Luis Suárez

Sariak

Futbol zelai barruko eta kanpoko jazoerak 
FIFAk Xhaka eta Xaqiri Suitzako jokalariei isuna jarri zien gol bana ospatzeko bi jokalariek eskuekin Albaniako bandera irudikatzen zuen keinu bat egitearren Serbiaren aurkako partidan.

Erreferentziak

Kanpo estekak 
 Munduko Futbol Txapelketaren webgunea
   Webgune ofiziala

2018ko Munduko Futbol Txapelketa
Munduko Futbol Txapelketak